PÖÖRDEPUNKT
Tere tulemast erilisse 10. aastapäeva saatesse!
Teeme väikese reisi Bahama saarele ja see on meie asukoht järgmised
kolm nädalat. Ära jää ilma lugudest ja muusikast, mis meil on su jaoks!
Esmalt lähme lühikesele teekonnale siit üle tee, kuulsale
õleturule. See tööstus on tegutsenud aastaid.
Vaatame ja räägime kuulsast Bahama õleturust.
Härra Munnings, tänan, et lubate meid olla oma turul. -Tänan ja
Tere tulemast siia turule. -Tänan. Kui kaua see turg siin juba on?
Siin alustasime me 2001.a. Turg ise oli aga siit eemal ja juba
1720-ndatest aastatest. -1720.a. siiani on tööstus aktiivne?
Jah. -Imeline. Kui palju turiste siin igal aastal käib? -Statistika
järgi on see arv 3-5 miljonit, kes külastavad Bahamat ja turgu.
Iga aasta? -Iga aasta. -Mis on populaarsem, kas õlest kaabud
või korvid? Mida ostetakse kõige enam? -Lisaks kaabudele on korvid, puust
nikerdused, ehted jne. -Kas sina alustasid ka õlekübara valmistajana?
Kes, mina? -Jah. -Väikse poisina õppisin seda vanematelt.
Ringi vaadates, märkan kurvastusega, et mitmed asjad siin turul ei olegi
käsitöö, vaid on valmistatud Hiinas. Mis toimub? -Usun, et inimesed
tahavad kiirust. Selliseid tooteid müües on hind ka palju väiksem.
Nad teenivad rohkem raha. Selle asemel, et nädalaid töötada, et
teha valmis toode, tuuakse kaup Hiinast ja müüakse siin.
Kõik tahavad odavat toodet? -Jah. Odavat ja kiiret. -Me täname
sind selle aja eest ning soovime nii sulle kui sinu kolleegidele
kõike paremat tulevikuks. Täname, et saame Bahamal olla. -Tänan teid
ja loodan, et teie meeskonnal on siin vahva.
Iga aasta tulevad miljonid turistid Bahamale, kus on kaunid
rannad ja rikas ajalugu, toidud ning vaated ja hääled.
Tulge vaatama paika, mis on minu meelest maailma ilusaim koht.
Valged liivarannad, türkiissinised veed ja soe atmosfäär meelitavad
Bahamale inimesi kõikjalt.
Bahama riik sai endise Suurbritannia alt iseseisvaks
10. juulil 1973.a. Tänavatel on siiani näha rikas koloniaalset pärandit.
Liiklusinspektorid, Kolumbuse kuju ja Inglismaa kuninganna sümbolid.
Suurimaks tuluallikaks on turism. Iga aasta külastab rohkem kui
miljon inimest erinevaid Bahama saari.
Turistidel on oma lemmikkohad. Luksuslikud hotellid on ühed
suurimad kogu maailmas. Hommikust päikesetõusu ei anna võrrelda
millegi muuga nendel imelistel randadel.
Seiklejad saavad langevarjuga või kajakiga sõita ning purjetada.
Lastele on delfiinid, veetorud ja palju ujumiskohti.
Need külastajad, kes tahavad kuivaks jääda, võivad osta piletid
mõnele teatrietendusele või kuulata vabas õhus muusikat.
Muusikast rääkides ei saaks reisi Bahamale täielikuks pidada, kui
pole tantsitud kuumade rütmide saatel ega osaletud kultuuris.
Nassau merevaade on unustamatu kogemus. Teekond läbi pealinna
algab Fort Montagust, mis ehitati 1742.a. Seda kasutati kaitseks
vaenlase vastu. See uhke ehitis meenutab vanu aegu.
Lisaks veel koopad. Kuulduste järgi pakkusid need varju indiaanlastele.
Turistid, kes soovivad tüki Bahamat kaasa võtta, võivad valida mütsi,
korvi ja muid suveniire.
Kohalikud on soojad ja kutsuvad kõiki neid kauneid vaateid nautima.
Rikas kristlik pärand lubab tunnetada nende külalislahkust.
Bahama toit ajab aga kõigil suu vett jooksma. Merikarbist tehtud
roogasid lihtsalt peab maitsema. Merikarp on suur, meres elav tigu
ja seda kasutatakse praetult või salatites. See on osa nende toidust.
Lisaks veel muud toidud, mis on valmistatud täiesti perfektselt
nende kokkade poolt. Mainimata ei saa jätta sushit, mida
valmistatakse erilistes restoranides.
Koos rikka ajaloo, hingematva rannajoone ja eksklusiivse köögiga
on Bahama tõesti tippklassi valik puhkuseks.
Bahama on koht, mida peab kindlasti külastama. Minu meelest on
see kõige ilusam koht maailmas. Tulles väikselt pausilt tagasi,
kohtume kauni naisega, kes avastab modellinduse inetu poole. Pärast
seda näete, kuidas grupp inimesi tuleb kokku, et muuta teiste elu.
Vaadake kindlasti neid kahte väelist lugu. Täna toome oma
saate teieni imelisest Bahamast. Ärge minge kuskile, naaseme kohe.
"Sest nagu maa toob esile oma kasvud ja aed laseb võrsuda oma külvi...
...nõnda laseb ka Issand Jumal võrsuda õigust ja kiitust kõigi
rahvaste ees." Jesaja 61:11
PÖÖRDEPUNKT
Tere tulemast tagasi! Nagu juba varem rääkisime, oleme täna kaunis
Bahamas, kohas, kus kookospiim on lihtsalt hurmav. Me oleme kuulsal
õleturul, mis on tuntud oma kaabude, kottide, riiete ja moe
poolest. Mida soovite, seda siit leiate. Ka järgmise loo naine teab
moest, sest ta töötas modellina. Seda seni, kuni ta puutus kokku
modellide maailma inetu poolega. Õudus algas nukuga.
Siin see võimas lugu.
Tundus, et kõik tahavad olla nagu tema, olla tema sõber, ta oli
ihaldusobjekt. -Mina ei saa kunagi selliseks, nagu tema. -Tal oli
sõpru ja peigmees ja riided. -No kes see isik siis on?
47-aastasena, suuruses 0, 183 pikk ja rahvusvaheline ikoon. Meeldib
ta teile või ei, te teate teda. -Ta nägi alati nii kena ja sale
välja, justkui ebamaine. -Kohtusin nende emade ja tütardega
ning õppisin, et Barbie effekt on nende naiste jaoks väga reaalne.
Minu pere ja muud inimesed ei näinud sellised välja, seega ma ise
ka ei saa kunagi selliseks. -Järsku ma aga avastasin, et meie
hulgas on elav nukk-Tonya Ruiz. 43-aastane nelja lapse ema
ja endine modell. Tal on meeles, et sai oma esimese Barbie
3-aastaselt. -Oo, minu Barbie elas väga glamuurset elu, ta oli modell.
Ta käis kohtamas. Minu meelest oli Barbie ilus, täiuslik.
Ma tahtsin ise suureks saades Barbie olla. -Ja selleks ta ka
mingil moel sai. 16-aastaselt hakkas ta modelliks.
Ägedad moemajad ja trendikad restoranid on selles linnas iga
nurga peal. Tavalise teismelise neiu jaoks on see unistuste maailm.
Beverly Hills oli Tonya jaoks aga koht, kus tema elu oli kõike muud
kui tavaline. Ta sõlmis lepingu ühe paljutõotava modelli-
agentuuriga ja sai kohe staariks. Varsti vallutasid tema pildid ja
poodiumikõnnak Pariisi, Tokyo ja Milano. Elu modellina polnud aga
selline, mida ta ootas. -Mehed püüdsid noori tüdrukuid,
oli palju narkotsi, seda pakuti. Mitmetel tüdrukutel olid söömishäired,
lihtsalt rahahimu oli nii suur, et millestki ei hoolitud.
Modellinduses on oma varjupooled. -Tonya puutus nendega kokku, kui
ta töötas üle mere. Surve näha välja täiuslik ja võistlemine
teistega käisid tal üle pea. Ta otsis abi alkoholist ja kokaiinist.
Tundsin ennast täiesti tühjana. Mitmed asjad elus olid küsimärgi
all ja see oli viis, kuidas mitte midagi tunda.
Tonya kulutas öid pidutsemisele, süües ja juues. Ajapikku hakkas ta
aga kaalus juurde võtma. See on modellimaailma surmasuudlus.
Agent ütles: "Sa näed väsinud ja pontsakas välja." Ma hakkasin siis
dieete pidama, sest koju ei tahtnud ma küll minna. Tahtsin modell olla
ja olin nõus tegema selleks mida iganes. -Tema dieedi pidamine muutus
aga buliimiaks. 183 cm pikkusena kaalus ta 49 kg. Surve kõhnaks
jääda oli suurem, kui ta oleks suutnud taluda. -Mõtlesin:
Mis mul viga on? Tegin, mida ma tahtsin-olin modell. Ma kohtusin
miljonäridega, sain kontserdite lava taga olla, ühe sõnaga tegin
kõike seda, mis pidi mind õnnelikuks tegema,
ma ei olnud õnnelik. -Tonya otsustas koju sõita, perega
hüvasti jätta ja oma elu lõpetada. -Nii paljud olid lootuse minu peale
pannud, et olen modell, aga ma vedasin neid alt ja seega tundus,
et parem lõpetan oma elu. -Kas sa tundsid, et väljaspool oma imagot
pole sul mingit väärtust? -Just, sest 16-aastaselt tulin ma koolist
ära ja kogu mu maailm oli seotud sellega, kuidas ma välja näen.
Nüüd polnud ma täiuslik ja tundsin end väärtusetuna.
18-aastane Tonya läks koju. Üks sõber kutsus ta rockkontserdile,
mis oli kristlik kontsert kirikus. -Pärast muusikat hakkas pastor
kõnelema Johannese 3:16 põhjal, öeldes: "Sest nõnda on Jumal
maailma armastanud, et Ta oma ainusündinud Poja on andnud, et
ükski, kes Temasse usub, ei hukkuks, vaid, et tal oleks igavene elu."
Edasi rääkis ta sellest, mida on vaja teha, et Jeesust vastu võtta.
Ma ei suutnud seda uskuda. Ta ütles: "Kas tunned end tühjana?"
Mõtlesin, et mu sõber oli talle helistanud ja minu
olukorrast rääkinud. Olin tühi ja lõpuks on kellelgi abi.
Altarikutse ajal jooksin ma ette. -Lisaks oli Tonyal veel
üks oluline otsus teha: kas jätkata modellindusega? -Tol hetkel
vihkasin ma seda ja kõike sellega seonduvat. Oli palju kibedust ja
viha selle vastu. Tahtsin sellest eemale. Pärast Issanda vastu
võtmist jätsin ma modellinduse. -Jättis selle ja hakkas ennast
nägema läbi Jumala silmade. -Esmalt tuleb ennast vaadata ja
anda Jumalale tänu selle imelise ihu eest, mis Tema on andnud, sest
meie ihud on imelised, aga me ei hinda neid. Vastupidi, hoopis
leiame vigu ega taipa, et see on kingitus, mis meile on antud.
Tänasel päeval räägib Tonya sama sõnumit naistele üle kogu riigi.
Barbieologist, nagu ta end nimetab, räägib ta ohtudest, mis
võivad tekkida Barbiet idealiseerides. Ta kasvatab ka lapsi,
õpetades neid hindama iseennast sellistena, nagu nad on.
Ma kasvasin Barbie varjus üles ja ma ei soovi seda oma lastele.
Ma ei taha, et Barbie, ajakirjad või TV oleks nende ilu defineerija.
Mõistan, et kui ma oleks seda rada edasi astunud, kus ma käimas
olin, siis oleks ma ennast tapnud. Nüüd on mul pere ja lapselapsed
ning mu elu on täidetud ja ma olen nii tänulik,
et mul on ülikülluslik elu Temas.
Kui väeline lugu. Ja mõned teist saavad ennast selle looga samastada,
sest pole vahet, kas sa oled modell või kes iganes, me ikka kipume
inimesi välise järgi hindama. Jumal aga ei vaata välisele, vaid Tema
huvitub südame olukorrast. Ka Piibel ütleb, et pole kasu, kui
inimene võidaks kogu maailma, kuid teeks kahju oma hingele.
Hing on tähtis! Minu küsimus on: kas sa oled otsustanud võtta Jeesuse
oma elu Issandaks, et sa võiks täita Tema kutset oma elus?
Kui sa saad öelda "jah", siis õnnitlen ma sind. Kui aga
"ei", siis sul on täna võimalus. Sul on vaja paluda:
"Jeesus, ma olen patune. Ma mõistan oma pattu ja ma kutsun
Sind oma südamesse. Ma palun, et Sa puhastaks mind ja teeksid
mind uueks. Tee mind uueks. Ma palun seda Jeesuse nimel."
Kui sa seda siiralt palusid, on su elus toimunud pöördepunkt.
Julgustan, et sa otsiks endale koguduse, kes usub Piiblit.
Sa saad Jumalast rohkem teada ja leiad uusi sõpru.
Teeme pausi ja tulles tagasi näitame veel paljut siit Bahamast.
PÖÖRDEPUNKTI 10. AASTAPÄEV
Olen George Foreman, kahekordne raskekaalu poksimise
maailmameister. Õnnitlen Pöördepunkti 10-ndal aastapäeval!
Jätkake seda head tööd! Jumal õnnistagu teid!
Kui kellelgi on janu, see tulgu Minu juurde ja joogu!
Kes usub Minusse...
...selle ihust peavad voolama elava vee jõed. Johannese 7:38
PÖÖRDEPUNKT
Tere taas põnevast Bahamast. Seisan maja ees, mis
tõlkes tähendab "müüdud." Sadu aastaid tagasi müüdi selles majas orje.
Tänapäeval töötavad siin koos paljud erinevad inimesed.
Räägime nüüd ühest kogukonnast, kelle eesmärgiks on teha midagi
enamat, kui moodi. Vaadake seda lugu!
Neid iludusi näete te reklaamidel, moelavadel, ajakirjades ja teles.
Nad on modellid. New York on koduks tuhandetele neile.
1980-ndatel läks moemaalima uks lahti Jeff Galenbergile.
Kristlasena mõtles ta reisimise jaoks Euroopas veidi raha teenida.
Selgus, et Jumalal olid aga muud plaanid. -Ta tegi mulle väljakutse
ja ma mõistsin, et see on väga pime paik. Järgides Tema rada,
pean käima valguses, mis paistab ka teistele. -Just seda ta ka tegi.
Jeff alustas grupiga "Modellid Kristusele." Esmalt kuulus sinna
Jeff ja veel üks modell. Nad andsid näpunäiteid modellidele.
Kahe aasta pärast kolis ta New Yorki ja kohtas Laurat,
kes oli kristlasest modell. Nüüd hakkas kristlastest modellidel
hästi minema. Korraldati iganädalasi piiblitunde Laura juures.
-Inimesed tulid ja me võtsime neid vastu,
kuigi samas esitasime ka väljakutse.
Neile meeldis modellindus, aga neil oli kristlastena võitlusi.
Kas modellina pidid kunagi ütlema "ei"?
-Loomulikult. Ma ütlesin kohe, et ma ei joo, ei suitseta.
Kui agentuur sellest kuulis, hakkasid nad küsimusi esitama.
Nad mõistsid, et pead tõesti uskuma midagi, kui neid asju ei tee.
Modellindus võib lained üle pea lüüa ja hoolimata edukusest on
mitmed mõistnud, et ainus, kes neid täita võib, on Jeesus Kristus.
Loeb ainult Jeesusega olemine. -28-aastane Brandon elab unistustes.
Ta on tegutsenud Pariisis. Kristlaseks sai ta
14-aastaselt ja ütleb ise, et modellindus kukkus talle sülle.
8 aastat hiljem on tal kindel veendumus: see on paik,
kus Jumal tahab, et ta oleks. -See võib tunduda kõige ohtlikum
paik kristlase jaoks, aga see on kõige ohutum, kui see on koht,
kus Jumal tahab, et oleksin. -Genelle Willangeri lugu on teistsugune.
Saades modelliks, polnud ta kristlane ja puutus kokku alkoholi
ja narkootikumidega ning puutus kokku ka söömishäiretega.
Olin ajakirjade kaantel ja oli aegu kus ma mõtlesin, et see
on kõik, kuidas ennast määratleda. Oluline oli vaid mu keha ja nägu.
Saades päästetud, mõistsin, et see pole nii. Ma ei pea sellega
rahulduma. -Riskides oma modelli- karjääriga, kavatses ta agentuurile
öelda, et ta ei tee kõlvatuid pilte. Enne seda juhtus midagi imelist.
-Nemad ütlesid mulle, et me muudame su albumit ja välimust.
Sa ei pea enam olema seksikas, vaid vastupidi.
Olin muidugi õnnelik. -Varsti pärast seda tegi ta võtteid Alaskal.
-Ma olin riidesse topitud ja kõik oli sünnis. Tundisn Jumala
Vaimu, see oli imeline reis. -Hiljuti andis ta tunnistuse oma
loost kristlike modellide õhtusöögil, kus oli 100 inimest moetööstusest.
Seal olid modellid, agendid, fotograafid, kes
tähistasid ja kuulasid ühe modelli lugu uuest elust Kristuses.
Manager Tony meelest pakub see kristlik agentuur turvalist paika,
mida tema ise kunagi otsis. -Ma ei sobinud kuskile kristlikusse
kogudusse New Yorgis, samas ei sobinud ma ka paganlikku maailma.
"Modellid Kristusele" hõlmab endas kõiki neid, kes usuvad.
Galenbergid kasvatavad kahte last ja on modellid,
aga nad on huvitatud sellest, et modellid leiaks Kristuse.
Nad näevad, et uue põlvkonnana võtavad
selle töö üle Nearmanid. -Tahame sama juurdepääsu, mis
on teistel agentuuridel. -Nearmanid on ise modellidena
tegutsenud aastaid. Nad ütlevad, et nende eesmärk modellimaailmas
on olla misjonärid. -Jeesus oli jumalik mees, aga ta suhtles
patustega, armastades neid. Jumal armastab inimesi,
keda Ta on loonud. Ta armastab neid. Jumal armastab modelle!
Kõik asjad jõuavad kord lõpule. Meie saade hakkab ka lõppema.
Seekord toome saate teieni Bahamast. Ka järgmised kolm
nädalat saab see nii olema. Meil on väelisi lugusid ja head muusikat,
millest te ei taha ilma jääda. Jeesus armastab sind ja Ta tahab
tuua muutuse sinu ellu. Lõpetame kauni muusikaga Omega Okellolt.
Jumal kõikvõimas on Alfa ja Oomega, Ta ei hülga sind ega
jäta sind maha. Kogu saate meeskonna poolt siit Bahamast
jätame hüvasti. Jumal õnnistagu teid!
Anna oma elu Jeesusele sest Ta armastab sind
Ta tuli sind päästma, et sul võiks olla igavene elu
Anna oma elu Jeesusele sest Ta armastab sind
Ta tuli sind päästma, et sul võiks olla igavene elu
Tule, tule, tule
Tule, tule Tema juurde Jeesus kutsub sind
Tule Tema juurde
Päästja armastab sind
Tule, tule Tema juurde Jeesus kutsub sind
Tule Tema juurde
Päästja armastab sind
Tule, tule, tule
See on kutse Tule Tema juurde
Tule, tule, tule
Tule, tule Tema juurde Jeesus kutsub sind
Tõlge: Mairit Kallaste